7. klase

Tēma: Konfliktu risināšana

2. nodarbība - Kā konflikti var mainīt sabiedrību?

**Nodarbības atsegums**

**Nodarbībā sasniedzamie rezultāti**

***Skolēnam veidojas sapratne par to,***

* kā atšķirt vardarbību no konflikta;
* kā konflikti ietekmē un maina sabiedrību;
* kas sakāpina vai mazina konfliktsituācijas.

**Skolēnam veidojas morālais ieradums**

* attīstīt prasmes lai risinātu konfliktus sabiedrībā;
* pilnveidot stratēģijas miera izlīgšanai pēc nesaskaņām;
* veidot ieradumu sevis pazīšanai un sevis attīstīšanai, lai pilnveidotu konfliktu risināšanas prasmes;
* izprast, kā konflikti ietekmē sabiedrību vietējā un starptautiskā mērogā.

**Atslēgvārdi:** konflikts, atrisināt, strīds, sakāpināt, mazināties, NAAA.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Brīvība, Latvijas valsts, cilvēka cieņa | Atbildība, miers |
| Tikumi | Drosme, solidaritāte, taisnīgums | Empātija, izlēmība |

**Mācību materiāli:**

* *PowerPoint* prezentācija “Kā konflikti var mainīt sabiedrību?”.

**Atslēgas jautājumi:**

1. Vai konflikts vienmēr ir negatīvs?
2. Kad tu esi piedzīvojis konfliktu?
3. Kāda rīcība sakāpina vai mazina konfliktu?
4. Kāda ir atšķirība starp konfliktu un vardarbību?
5. Kā konflikti var mainīt sabiedrību?

Mācību aktivitātes

**Ierosme (ieteicamais laiks 5 min.)**

Skolotājs uzdod jautājumu:Vai problēmas risināšanā jebkad ir pieļaujama vardarbība? Skolēni pārrunā pāros ar klases biedru un dalās ar savām idejām klasē.

1. aktivitāte. Konflikti sabiedrībā (ieteicamais laiks 10 min.)

**[2. slaids]** Skolotājs lūdz skolēniem pārdomāt dažādus konfliktus sabiedrībā. Tie var būt starptautiski konflikti un kari, kā arī noziegumi, kas izdarīti, draudot ar nazi vai ieroci. Diskusija:

* Vai vari atcerēties kādus piemērus, kur ar konfliktiem saistītie jautājumi aplūkoti ziņās?
* Kas ierosināja notikuma saasināšanu?
* Vai šajā situācijā kāds ir mēģinājis mazināt problēmu? Ja jā, tad kā?
* Vai vari atsaukt atmiņā piemērus (plaši zināmus vai tev personīgi zināmus), kur kādam cilvēkam izdevies mazināt sarežģītas situācijas nopietnību? Ja jā, tad kā?

2. aktivitāte: Tautu varonība (ieteicamais laiks 10 min.)

**[3. slaids]** Skolotājs piedāvā skolēniem atcerēties “Baltijas ceļa” notikumus, noskatīties video materiālus par “Baltijas ceļu” un šīs nevardarbīgās akcijas plānošanu, veikšanu un ietekmi uz politiskajiem notikumiem, Latvijas neatkarības atgūšanas procesu. Videomateriāli: <https://www.youtube.com/watch?v=oU2d1R0Xcpk> (1 minūte 11 sekundes) un <https://www.youtube.com/watch?v=UKtdBAJGK9I> (3 minūtes 07 sekundes).

**[4. slaids]** Diskusija:

* Kāpēc un kam tieši Baltijas tautas gribēja pievērst pasaules uzmanību ar «Baltijas ceļa» akciju?
* Vai miermīlīgais protests pret PSRS militāro okupāciju panāca kādas izmaiņas?
* Vai vardarbīga reakcija būtu uzlabojusi situāciju?
* Ar kādiem pārbaudījumiem saskārās Latvijas, Igaunijas un Lietuvas tautu neformālie līderi?
* Kādus tikumus pauda Baltijas tautas un to līderi, nostājoties pret netaisnību un PSRS okupācijas režīmu?

2. aktivitātes variants. Cilvēks-morālā autoritāte (ieteicamais laiks 10 min.)

**[5. slaids]** Skolotājs piedāvā izlasīt stāstu par Mārtinu Luteru Kingu Junioru un viņa nozīmi cilvēktiesību kustības attīstībā ASV. Plašāku informāciju par Luteru Kingu vari iegūt šajā video (angļu valodā): <https://www.youtube.com/watch?v=fkn3TJ1XLnI> (“Mārtins Luters Kings Juniors  – Dzīve un nāve”).

**[6. slaids]** Diskusija:

* Kādos veidos Luters Kings iesaistījās konfliktā?
* Vai miermīlīgais protests pret rasismā balstītu vardarbību panāca kādas izmaiņas?
* Vai vardarbīga reakcija būtu uzlabojusi situāciju?
* Ar kādiem pārbaudījumiem saskārās Mārtins Luters Kings, šādi mēģinot mainīt sabiedrību?
* Kādus tikumus viņš pauda, nostājoties pret netaisnību un rasismu?

3. aktivitāte. Morālā dilemma (ieteicamais laiks 10 min.)

**[7. slaids]** Skolotājs aicina skolēnus izlasīt morālo dilemmu un atbildēt uz jautājumiem:

* Kāda problēma saskatāma?
* Kādi tikumi šeit iesaistīti?
* Kāda ir saprātīga rīcība? Vai šai situācijai ir vairāk nekā viens risinājums?
* Kā tu rīkotos šajā situācijā?
* Vai esi pieredzējis šādu situāciju?

Kopīgā noslēguma apspriede (ieteicamais laiks 5 min.)

**[8. slaids]** Skolotājs piedāvā noslēguma diskusiju:

- Vai konflikti jebkādā veidā ietekmē tavu vietējo kopienu?

- Vai kopiena ir reaģējusi uz notiekošo?

- Kā tu pats vai jūsu klase varētu iesaistīties pozitīvā reakcijā uz konfliktu?